OzLabs/hebrew-wiki-articles huggingface dataset:
אלעד בר-נוי

אלעד בר-נוי (נולד ב-23 באוקטובר 1988) הוא עיתונאי, כתב תרבות ושדרן רדיו. הוא עורך ומגיש בתחנת הרדיו כאן תרבות של תאגיד השידור הישראלי "כאן". 

== ביוגרפיה ==
אלעד בר-נוי נולד במנצ'סטר שבבריטניה, במסגרת שליחות של הוריו, מורים מטעם משרד החינוך. אביו, יוסף בר-נוי בוכריץ, נולד בג'רבה, ואמו, ירדנה בר-נוי, בת להורים אשר עלו מאפגניסטן. הוא גדל בכוכב יאיר צור יגאל בבית דתי-לאומי. למד בבית הספר המדעי-ישיבתי כפר בתיה. הוא בוגר תואר ראשון בתוכנית למצטיינים במדעי הרוח והאמנויות מטעם אוניברסיטת תל אביב.

הוא החל לפרסם בשנת 2016, בתור כתב ומראיין באתר בית אבי חי. שנה לאחר מכן החל לכתוב במדור הספרות של ידיעות אחרונות, ובמוסף שבעה לילות. בשנים 2017–2020 הוא חי בלונדון, וראיין שם עבור ידיעות אחרונות סופרים, שחקנים ובמאים בהם מריל סטריפ, טום הנקס, איאן מקיואן, סטיבן ספילברג, לין-מנואל מירנדה ואוליביה קולמן. מאז שחזר ארצה ממשיך לכתוב כתבות ולראיין עבור מדורי הספרות והתרבות של ידיעות אחרונות, וכותב גם ביקורות וטורי דעה. הוא פרסם גם במוסף "הארץ".

החל משנת 2020 הוא עובד כעורך ומגיש בתחנת הרדיו כאן תרבות של תאגיד השידור הישראלי. הוא מגיש את התוכנית השבועית "פופ אפ"<ref></ref> העוסקת בתרבות פופולרית, ואת התוכנית השבועית "סוף סוף"<ref></ref> לצד מיה סלע. כמו כן, הוא עורך את הסכת הארכיון של התאגיד "זינוק לאתמול"<ref></ref>, ומגיש את ההסכת "מרחב מוגן"<ref name=":0"></ref>, שעלה בעקבות מלחמת חרבות ברזל, שבו הוא מארח אנשי תרבות לשיחה על שגרת המלחמה שלהם.

בר-נוי היה שופט בוועדת פרס ספיר לשנת 2020 ו-2022.

== חיים אישיים ==
בשנת 2004 אמו ירדנה בר-נוי נהרגה בתאונת דרכים בעת שטיפלה בנפגעי תאונת דרכים בכביש 6, בתור מתנדבת במד"א. אביו יוסף בר-נוי בוכריץ נפטר בשנת 2023 לאחר שחלה בדמנציה<ref></ref>.

בר-נוי חי עם בן זוגו בתל אביב-יפו.

== קישורים חיצוניים ==
* [https://twitter.com/elad_bn אלעד בר-נוי], ברשת החברתית X (טוויטר)
* [https://www.facebook.com/profile.php?id=100013036381449 אלעד בר-נוי], ברשת החברתית פייסבוק
* [https://www.instagram.com/eladbarnoy אלעד בר-נוי], ברשת החברתית אינסטגרם
* יובל קומם ודניאל פרלמוטר, "[https://www.lekol-haruhot.sites.tau.ac.il/post/interview פופ זו לא פינה, פופ זה הכל]", פורסם באתר כתב העת "לכל הרוחות" מבית החוג לספרות, אוניברסיטת תל אביב
* 
* ראיון מתוך הפודקאסט "ברדיו עם קלצ'קין", [https://epgb.podbean.com/e/אפגב203-שיר-ראובן-ו-אלעד-בר-נוי/ אפגב-203- שיר ראובן ו אלעד בר-נוי], פורסם ב-17 ביולי 2023

== הערות שוליים ==

קטגוריה:עיתונאים ישראלים
קטגוריה:מבקרי ספרות ישראלים
קטגוריה:להט"בים ישראלים
קטגוריה:סגל תאגיד השידור הישראלי - שידורי הרדיו
קטגוריה:שדרני רדיו ישראלים
קטגוריה:ישראלים שנולדו ב-1988
פרנקנשטיין (סרט עתידי)

פרנקנשטיין (באנגלית: Frankenstein) הוא סרט אימה-מדע בדיוני אמריקאי שנכתב ובוים על ידי גיירמו דל טורו על בסיס הרומן באותו שם שנכתב על ידי מרי שלי בשנת 1818. בסרט מככבים אוסקר אייזק, ג'ייקוב אלורדי, מיה גות', כריסטוף וולץ, פליקס קאמרר, לארס מיקלסן, דייוויד בראדלי, כריסטיאן קונברי וצ'ארלס דאנס.

הסרט עתיד לעלות לשירות הזרמת המדיה "נטפליקס".

==צוות השחקנים==
* אוסקר אייזק – ויקטור פרנקנשטיין
* ג'ייקוב אלורדי – המפלצת
* מיה גות'
* כריסטוף וולץ
* פליקס קאמרר
* לארס מיקלסן
* דייוויד בראדלי
* כריסטיאן קונברי
* צ'ארלס דאנס

==הפקה==
===פיתוח===
בשנת 2007, הצהיר גיירמו דל טורו כי אחד מפרויקטי חלומותיו יהיה בימוי גרסת "טרגדיה מילטונית" נאמנה של הרומן "פרנקנשטיין". בדברו על כך, העיר דל טורו כי 

בספטמבר 2008, נמסר כי הסרט יופק במסגרת חוזה בן שלוש שנים בין דל טורו לסרטי יוניברסל, לצד סרטי "מפלצות יוניברסל" נוספים. דל טורו ציין כמקור השראה עבורו את איורי "פרנקנשטיין" מאת ברני רייטסון, והעיר שהסרט לא יהווה עיבוד ישיר לרומן של מרי שלי, אלא "סיפור הרפתקאות שהמפלצת מעורבת בהם." בנוסף, העיר דל טורו שהוא ישמח אם רייטסון יהיה זמין לעצב את הגרסה שלו למפלצת של פרנקנשטיין.

ביוני 2009, דל טורו הצהיר כי הפקת הסרט אינה צפויה להתחיל בארבע השנים הקרובות לכל הפחות. למרות זאת, נמסר כי דל טורו כבר ליהק את משתף הפעולה הקבוע שלו, דאג ג'ונס, לגילום דמות המפלצת של פרנקנשטיין והחל ליזום מבחני איפור עם השחקן. מאוחר יותר, חשף ג'ונס כי הפרויקט נגנז עקב תוכניותיה העתידיות של "סרטי יוניברסל" לזיכיון היקום האפל שלהם. בשנת 2013, נודע כי דל טורו הביע עניין בליהוקו של בנדיקט קמברבאץ' לתפקיד המפלצת. בשנת 2020, בריאיון לקידום הסרט "Antlers", הצהיר דל טורו שאם יהיה לו המימון, הוא יפיק עיבוד ל"פרנקנשטיין" שיתפרש על פני שניים עד שלושה סרטים בשל מורכבות הספר ונקודות המבט המשתנות.

במרץ 2023, הוכרז כי פיתוחו של הסרט עבר לידיה של "נטפליקס", וכי דל טורו נפגש עם השחקנים אוסקר אייזק, אנדרו גארפילד ומיה גות' על מנת לנהל משא ומתן על ליהוקם לסרט. עוד צוין כי ליהוקים אלו טרם רשמיים שכן דל טורו עדיין עסק בכתיבת התסריט. באוקטובר 2023, אישר דל טורו את מעורבותם של אייזק, גארפילד וגות', במקביל להכרזת ליהוקו של כריסטוף וולץ ואישור כי צילומי הסרט עתידים להתחיל בפברואר 2024. בינואר 2024, נמסר כי גארפילד עזב את הפרויקט בשל אי-יכולתו להיות זמין לצילומי הסרט, וכי במקומו לוהק ג'ייקוב אלורדי. כמו כן, נחשף שאייזק יגלם את דמותו של ויקטור פרנקנשטיין. עוד נמסר על ליהוקם של פליקס קאמרר, לארס מיקלסן, דייוויד בראדלי, כריסטיאן קונברי וצ'ארלס דאנס לתפקידים שטרם פורסמו.
===צילומים===
צילומי הסרט החלו ב-12 בפברואר 2024 בטורונטו, ועתידים להסתיים ביולי 2024.

==קישורים חיצוניים==

==הערות שוליים==

קטגוריה:נטפליקס: סרטים
קטגוריה:סרטי אימה אמריקאיים
קטגוריה:סרטי אימה מקסיקניים
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטי גיירמו דל טורו
קטגוריה:פרנקנשטיין
גמר גביע אסיה בכדורגל 2023

[[אכרם עפיף כבש שלושער בבעיטות עונשין, סיים כמלך השערים של הטורניר ונבחר ל של הגמר]]
גמר גביע אסיה בכדורגל 2023 היה משחק כדורגל שקבע את הזוכה בגביע אסיה בכדורגל 2023, המהדורה ה-18 של גביע אסיה בכדורגל, טורניר ארבע שנתי בו מתמודדות נבחרות כדורגל לאומיות החברות בקונפדרציית הכדורגל של אסיה. המשחק נערך ב בלוסייל, קטר, ב-10 בפברואר 2024 בין לבין האלופה המכהנת והמארחת .

קטר הגנה על תוארה כאלופת אסיה לאחר ניצחון 3–1 על ירדן בזכות שלושער בפנדלים של אכרם עפיף, והפכה לראשונה ששומרת על גביע אסיה מאז ב-2004.

== מיקום ==
הגמר היה אמור להיערך באצטדיון אל-בית באל-ח'ור, אך הועבר ל שבלוסייל ב-21 באוגוסט 2023. זה היה המשחק השני של הטורניר שנערך באצטדיון, לאחר משחק הפתיחה ב-12 בינואר 2024.

== הדרך לגמר ==
{| style="text-align:center"
!colspan=2|
!סיבוב
!colspan=2|
|-bgcolor=#BDF
|יריבה
|תוצאה
|שלב הבתים
|יריבה
|תוצאה
|-
|||4–0
|bgcolor=#BDF|משחק 1
|||3–0
|-
|||2–2
|bgcolor=#BDF|משחק 2
|||1–0
|-
|||0–1
|bgcolor=#BDF|משחק 3
|||1–0
|-
|colspan=2|
{| class=wikitable
|+מקום 3 בבית ה'
!נבחרת
!נקודות
|-bgcolor=#AFA
|||6
|-bgcolor=#AFA
|||5
|-bgcolor=#AFA
|||4
|-
|||1
|}
|bgcolor=#BDF|סיכום
|colspan=2|
{| class=wikitable
|+מקום 1 בית א'
!נבחרת
!נקודות
|-bgcolor=#AFA
|||9
|-bgcolor=#AFA
|||4
|-
|||2
|-
|||1
|}
|-bgcolor=#BDF
|יריבה
|תוצאה
|שלבי הגמר
|יריבה
|תוצאה
|-
|||3–2
|bgcolor=#BDF|שמינית גמר
|||2–1
|-
|||1–0
|bgcolor=#BDF|רבע גמר
|||1–1(3–2)
|-
|||2–0
|bgcolor=#BDF|חצי גמר
|||3–2
|}

== משחק ==

==קישורים חיצוניים==

* 

== הערות שוליים ==

קטגוריה:2024 בקטר
קטגוריה:תחרויות כדורגל ב-2024
קטגוריה:תחרויות כדורגל בקטר
קטגוריה:גביעי אסיה בכדורגל
קטגוריה:משחקי כדורגל
פהד חכים

פהד חכים (ערבית: فهد حكيم, נולד ב-19 באפריל 1974) הוא מנכ"ל בית החולים האנגלי בנצרת, פרופסור לרפואה ורופא בכיר במכון ריאות ילדים בבית החולים רמב"ם. במקביל משמש חכים גם כיועץ לקופות החולים בישראל בתחום רפואת הילדים, רפואת ריאות ומחלות שינה.

גדל בנצרת ולמד בבית הספר הבפטיסטי ובתיכון סנט ג'וזף. למד רפואה באוניברסיטה העברית בירושלים וסיים לימודיו בשנת 1999. את הסטאז' עשה בבית החולים רמב"ם, בו סיים גם שתי התמחויות ברפואת ילדים (2007) וברפואת ריאות (2010). כמו כן למד בשנים 2008–2012 את תחום מחלות השינה באוניברסיטת שיקגו.

חכים הוא פרופסור חבר קליני בפקולטה לרפואה באוניברסיטת בר-אילן ושותף למעבדה לחקר המוח, השינה והמערכת החיסונית בפקולטה לרפואה בטכניון. בנוסף משמש חכים כחבר בוועדות בינלאומיות, וכן בוועדות רשמיות של משרד הבריאות והמועצה המדעית שלו.

הוא בוגר תוכנית של ארגון מעוז. חבר בוועד המנהל של עמותת אלמנארה לקידום אנשים עם מוגבלות בחברה הערבית.

==קישורים חיצוניים==

* 
* 

==הערות שוליים==

קטגוריה:מנהלי בתי חולים בישראל
קטגוריה:נצרת: אישים
קטגוריה:רופאים ערבים ישראלים
קטגוריה:סגל אוניברסיטת בר-אילן: רפואה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת שיקגו
קטגוריה:חברי רשת מעוז
קטגוריה:סגל רמב"ם - הקריה הרפואית לבריאות האדם
חוק מפרי

חוק מפרי הוא חוק הגורס כי "בבואך לכתוב דבר מה שיש בו מן התיקון, הביקורת או ההגהה, תהיה במה שכתבת טעות מסוג כלשהו".<ref name=":0"></ref> שם החוק הוא במכוון טעות איות של חוק מרפי.
== היסטוריה ==
ג'ון בנגסונד, מאגודת העורכים באוסטרליה, התייחס למונח חוק מפרי כמקרה פרטי של חוק מרפי הידוע יותר, בתחום העריכה, וטבע אותו במרץ 1992 בטורו בניוזלטר של אגודת העורכים באוסטרליה. החוק על פי בנגסונד גורס כי:

# אם תכתוב דבר מה שיש בו מן התיקון, הביקורת או ההגהה, תהיה במה שכתבת טעות מסוג כלשהו.
# אם סופר מודה לך בספרו על עריכתך או הגהתך, יהיו טעויות בספר.
# ככל שהבעת הרגש ב-(1) וב-(2) תהיה גדולה יותר, כך תהיה הטעות גדולה יותר.
# כל ספר שמוקדש לעריכה או עיצוב, יהיה לא עקבי.<ref name=":0" />
בנובמבר 2003, הוסיפו ב-Canberra Editor את ההסבר הבא: חוק מפרי גם גורס שאם הטעות שלך ברורה מאוד, כולם מלבדך יוכלו לראות אותה. הקוראים שלך תמיד יבחינו בטעויות בכותרת, בפסקה הראשונה ובשורות הראשונות בכל עמוד. אלה המקומות שבהם הכי סביר שסופרים, עורכים ומגיהים יעשו טעויות.<ref></ref>

בנגסונד לא היה הראשון שהצביע על כך שבהבעת ביקורת על עריכה תימצא בדרך כלל טעות. בשנת 1989, פול דיקסון ציטט את העורך ג'וזף א. אומהופר באמירתו ש"מאמרים על עריכה כתובים בעצמם באופן לא מוצלח" ואמר ש"אומהופר היה כנראה הראשון שניסח את זה באופן פומבי, אך ככל הנראה רבים אחרים חשבו על זה קודם".

התייחסות מוקדמת יותר לרעיון של חוק מפרי נמצאת בספר של אמברוז בירס על כתיבה משנת 1909.<ref></ref>

== דוגמאות ==
בשנת 2009, ראש ממשלת בריטניה דאז, גורדון בראון כתב בכתב ידו מכתב ניחומים לאם ששכלה את בנה באפגניסטן, ובו הוא שגה באיות שמו של הבן.<ref></ref> במערכת עיתון הסאן הבריטי, כתבו מאמר נוקב, המבקר את בראון על חוסר רגישותו, אך במאמר טעו בעצמם באיות שם החייל ונאלצו לפרסם על כך התנצלות.<ref></ref>

== הערות שוליים ==

קטגוריה:חוכמת חיים
קטגוריה:הומור
ואל (הולנד)

מיקום הנהר מסומן בכחול כהה
נהר הוואל ליד ניימכן, 1641
ואל (בהולנדית: Waal) הוא הענף הראשי של נהר הריין הזורם דרך הולנד. זהו נתיב המים העיקרי המחבר את נמל רוטרדם לגרמניה. לפני שהוא מגיע לרוטרדם, מתמזג הנהר עם המאס הסכור ליד ואודריכם לנהר מרוֶיידה וזורם בערוצים שונים לים הצפוני. לאורכו, ניימכן, טיל, זלטבומל וחורקום הן עיירות חשובות עם גישה ישירה לנהר.<ref></ref>

הנהר, שהוא הערוץ הראשי במערכת הדלתה של הריין–מאס–סכלדה, נושא 65% מהזרימה הכוללת של הריין.<ref></ref>

== היסטוריה ==
השם ואל, שנקרא בתקופה הרומית ואקליס, ואהליס או ואליס, לימים ואהאל, הוא ממקור גרמני ונקרא על שם הפיתולים הרבים בנהר (wôh בשפות גרמאניות, מילולית, עקום). הנהר כיום מראה מעט סימנים לעיקולים הגדולים הללו, שכן הנהר עבר פרויקטים רבים שבוצעו במאות ה-18, ה-19 וה-20 כדי ליישר ולשפר אותו בהיותו נתיב שיט חשוב מבחינה כלכלית.

עוד בתקופה הרומית, היה הוואל אחד מהערוצים החשובים ביותר של הריין. לאחר שיטפון סנט אליזבת , ב-1421 התקצר תוואי הנהר לים, ורוב המים מהריין זרמו דרכו, כך שנהרות אחרים כמו הנדריין (Nederrijn) והאייסל (Ijssel) היו לפעמים כמעט יבשים בקיץ. בעיות אלו נפתרו על ידי חפירת תעלת פּאנרדן בתחילת המאה ה-18, שהעבירה יותר מים לנדריין ולאייסל.

הוואל מחובר כיום לנדריין גם בתעלת אמסטרדם–ריין (ליד טיל) ולמאס באמצעות תעלת מאס-ואל (ליד ניימכן) ותעלת סנט אנדריס. בנקודה האחרונה זורמים הוואל והמאס במרחק של 1.9 ק"מ זה מזה. הגאות והשפל של הים הצפוני מורגשים עד זלטבומל לערך, שם ניתן למדוד הפרש גאות ושפל של כ-10 ס"מ. לפני סגירת פתחי הגאות והשפכים במסגרת מפעלי הדלתה, הפרש הגאות והשפל על הוואל היה גדול בהרבה ממה שהוא היום. השפעת הגאות והשפל ניכרה אז עד ניימכן.

== גשרים על הנהר ==
{| class="wikitable" style="text-align:center"
! align="center" width="50pt" |
! align="left" width="200pt" |שם
! align="left" width="200pt" |סוג
! align="left" width="200pt" |מסלול
! align="left" width="150pt" |תמונה
|-
|1
|גשר הוואל
|גשר תחבורה
|כביש ניימכן - ארנהם
(N325/S100)
|150x150 פיקסלים
|-
|2
|Snelbinder
|גשר אופניים
|ניימכן - לנט 
|150x150 פיקסלים
|-
|3
|גשר הרכבת ניימכן
|גשר רכבת
|ארנהם - ניימכן
|150x150 פיקסלים
|-
|4
|De Oversteek
|גשר תחבורה
|דרך ניימכן - לנט (S100)
|150x150 פיקסלים
|-
|5
|גשר טקיטוס
|גשר תחבורה
(מעוגן כבלים)
|איינדהובן - אמלורד
(A50/E31)
|150x150 פיקסלים
|-
|6
|גשר וילם-אלכסנדר
|גשר תחבורה
(מעוגן כבלים)
|דרך וילם-אלכסנדר (N323)
|150x150 פיקסלים
|-
|7
|גשר הופקס
|גשר רכבת
|דן בוס - אוטרכט
|150x150 פיקסלים
|-
|8
|גשר מרטינוס נייהוף
|גשר תחבורה
(מעוגן כבלים)
|אמסטרדם - מאסטריכט
(A2/E25)
|150x150 פיקסלים
|}

== מישורי ההצפה של הנהר ==
<gallery>
קובץ:Bij Herveld, de Waal foto3 2011-01-16 16.37.jpg|הצפות ליד הכפר הרפלד, 2011
קובץ:Spiegelwaal.jpg|נהר הוואל מצד שמאל והספיחלוואל מימין; באמצע האי המלאכותי פור-לנט
קובץ:Tussen Zuilichem en Nieuwaal, de uiterwaarden van de Waal foto5 2016-06-19 14.49.jpg|הצפות בין זוילחם וניוואל, 2016
קובץ:Tussen Nieuwaal en Gameren, de uiterwaarden van de Waal foto7 2016-06-19 15.11.jpg|הצפות בין ניוואל וחאמרן, 2016
קובץ:Tussen Slijk-Ewijk en Andelst, de Waal vanaf de Waaldijk aan het eind van hoog water IMG 9905 2021-07-22 19.47.jpg|הצפות בין סלייק-אוייק ואנדלסט, 2021
</gallery>

== קישורים חיצוניים ==

== הערות שוליים ==

קטגוריה:הולנד: נהרות
קטגוריה:ניימכן
פרסואה

מיקומה של פרסואה מצוין במרכז המפה והשלישית מלמטה עם שם מלא
פרסואה (או פרסומאש בחלק מהמקומות) היו בני עם שבטי שהתיישבו בערי-מדינה בחבל הארץ הנושא את שמם, במרכז הרי זגרוס שבמזרח איראן של ימינו, במהלך חציו הראשון של האלף ה-1 לפנה"ס.<ref></ref>

== היסטוריה ותיעוד ==
לא ידוע רבות על עם זה מלבד רשומות בודדות שרובן מגיעות אלינו מאשור:<ref></ref>
* לפי כתובותיו של המלך האשורי שלמנאסר השלישי (858–824 לפנה"ס), פרסואה היה בין האדמות והערים שנהרסו על ידו במהלך מסע הצבא שלו שנוהל בשנת 843 לפנה"ס באזור העליון של נהר דיאלי הרי זגרוס.
* כמה שנים מאוחר יותר, בשנת 835 לפני הספירה, במהלך משלחת נוספת לאזור זה, 27 מלכי פרסואה מוצגים כשהם חולקים כבוד לשלמנאסר השלישי.
* כאשר בשנת 828 לפנה"ס דיינ-אשור, מפקד בכיר בצבא האשורי, עורך מסעות צבאיים בארץ פרסואה בשם המלך, במהלך מסעו הוא כובש ובוזז את הערים שסירבו לעלות מס לאשור.
* בשנה שלאחר מכן הוביל דיינ-אשור משלחת נוספת לפרסואה, ובה כבש והרס מספר ערים, ביניהן הערים המבוצרות פושטו, שלאהמנו וקיניהאמנו.
* שמשי-אדד החמישי (823–811 לפנה"ס), יורשו של שלמנסר השלישי, מוזכר כיהיה אמור לקבל מחווה משליחים מפרסואה במהלך מסע צבאי שלישי שערך לארץ נאירי.
* בשנת 781 לפנה"ס, פרסואה הייתה אחת הארצות נגדן יצא ארגישתי הראשון (786–764 לפנה"ס), מלך אוררטו.
* המלך האשורי אדד-ניררי השלישי (810–782 לפנה"ס) מונה את פרסואה בין הארצות שכבש בצפון מזרח מסופוטמיה ובצפון מערב איראן.
* הפלישה הבאה לארץ זו נעשתה בשנת 744 לפנה"ס על ידי תגלת-פלאסר השלישי (744–727 לפנה"ס) במהלך משלחתו נגד נמרי ואדמות אחרות בהרי זגרוס. התוצאה של משלחת זו הייתה לכידת פרסואה, שסופחה כפרובינציה חדשה לאשור. בירת מחוז פרסואה הייתה העיר ניכור. מכאן שבמקורות אשוריים נקרא מחוז זה לעיתים מחוז ניכור. כמחוז אשורי, פרסואה עמדה בנאמנות לצד אשור בשנים הראשונות הקשות של שלטונו של סרגון השני (722–705 לפנה"ס), כאשר מחוזות אשוריים רבים אחרים באזור, בתמיכתו של אורארטו, מרדו במלך זה.
* במהלך מסעותיו של סרגון השני נגד המורדים בשנים 716 ו-714 לפנה"ס, סרגון השני תגמל את פרסואה על נאמנותה בכך שסיפח לשטחה את הערים שכבש בארצות השכנות.

לאחר מותו של סרגון השני, פרסואה מופיעה לעיתים רחוקות מאוד במקורות אשוריים. הוא מוזכר גם באחד המכתבים המיועדים לאסרחדון (680–669 לפנה"ס). התייחסות אליו מצויה גם בכתובת על "המנסרה של אשורבניפל", המזכירה שלאחר ניצחון אשורבניפל (669–627? לפנה"ס) על עלם בשנת 653 לפנה"ס, נשלח לו הוקרה על ידי כורש – מלך "פרסוס" וכנראה בכוונת המקורות במקרה זה היא לחבל הארץ בדרום איראן של ימנו – פארס המוקור גם כפרסיס ומלבד באזכור זה לא מיוחסים אזכורים נוספים העוסקים בעם וחבל ארץ זה.

== מקור השם ==
משמעות השם פרסואה הוא גבול או קצה תיחום חבל ארץ, ויש להבדילו משמות דומים הפזורים ברחבי איראן ובפרט פרסיס שהוא שם המזוהה היסטורית גם היום עם מחוז פארס בדרום איראן. לפי הערכות אלה, הדמיון בין השמות נובע מהצורך של מקורות חיצוניים לתאר את קצה התיחום של ארץ העמים האיראני בתקופה זו. אם זאת יש מספר הערכות הגורסות כי הדמיון בין השמות מקורו ככל הנראה בנדידת עמים שלעיטים מיוחסת גם למיסד השושלת האחמנית צִ'ישְפִּיש, שנדד מאזור זה כדי להקים את ממלכתו בדרום איראן.

== ראו גם ==
*אשור
*מדי
*אוררטו
*היסטוריה של איראן

== הערות שוליים ==
סלט מימוזה

סלט מימוזה (ברוסית: Cалат Mимоза) הוא סלט רוסי חגיגי שמרכיביו העיקריים הם גבינה, ביצים, דגים משומרים, בצל ומיונז.

== מקור השם ==
סלט מימוזה קיבל את שמו בגלל הדמיון שלו לפרחי מימוזה הפזורים על השלג. הדמיון מושג על ידי פירור ופיזור חלמון ביצה מבושל על פני שטח הסלט. הפופולריות של הסלט בברית המועצות (וכיום במדינות ברית המועצות לשעבר) הובילה להופעתם של מגוון רחב של מתכונים.<ref name="Zdobnova"></ref> <ref></ref>

== הכנה ==
מתכון קלאסי הוא להניח שכבות של מרכיבים, בקערה, עם מיונז בין השכבות. המרכיבים האופייניים כוללים:
* דג משומר, מנוקז, שהוסר מעצמות ומעוך. המינים הנפוצים הם סלמון, דג אוקיינוס ממשפחת הרמחניים, מקרל או טרוטה.<ref name="Barilla 2014 p. 64"></ref>
* גבינה קשה, מפוררת דק, מפוזרת.
* חלבונים מבושלים, מגוררים גס, מפוזרים. לפעמים משתמשים בחלמונים, ללא החלבונים.<ref name="Barilla 2014 p. 64" /> לפעמים משתמשים בביצים קשות שלמות.<ref></ref>
* חלמונים מבושלים, מפוררים דק, מפזרים מעל.
* בצל קצוץ דק, מפוזר.
* מיונז.

מרכיבים נוספים עשויים לכלול:
* חמאה, מגוררת גס, קפואה, מפוזרת.
* תפוחי אדמה מבושלים, מגוררים גס, מפוזרים.
* גזר מבושל, מגורר גס, מפוזרים.

== גלריה ==
<gallery mode="packed" heights="160px">
File:Mimoza salata.jpg|סלט מימוזה, קישוט מסורתי
File:Mimoiza salat 2 e-citizen.jpg|סלט מימוזה, מקושט בשמיר
קובץ:Acacia dealbata.jpg|מימוזה
</gallery>

== לקריאה נוספת ==
* ביצת שטן
* סלט ביצים
* סלט אוליבייה
* סלט ניסואז
* שובה (מאכל)
* סלט טונה
* זקוסקי
* רשימת סלטים
* רשימה של מנות רוסיות
* רשימת מנות דגים

== קישורים חיצוניים ==

* [http://kitchen.galanter.net/2014/12/26/russian-tuna-salad-salat-mimosa/ סלט מימוזה - אין מקום כמו מטבח - אולגה גלאנטר]
* [http://www.cookstepbystep.com/mimoza_salad.html סלט מימוזה - מבשלים צעד אחר צעד]
* [http://www.ruscuisine.com/recipes/fish-and-seafood/n--282 מתכון לסלט מימוזה - RusCuisine.com]
* [https://tastymakeshappy.blogspot.com/2010/07/mimoza-salad-serbia-mimoza-salata.html סלט מימוזה (סרבי) - טעים עושה שמח]
* [http://azcookbook.com/2008/06/08/mimosa-salad/ סלט מימוזה - ספר בישול אזרבייג'ן]
* [http://newsweden.org/recipes/mimosa-salad/ סלט מימוזה - החברה החדשה לשוודיה תרבותית]
* [http://allrecipes.com.au/recipe/23589/mimosa-salad.aspx מתכון לסלט מימוזה - כל המתכונים אוסטרליה ניו זילנד]
* [http://geniuscook.com/the-mimosa-salad-recipe/ מתכון לסלט מימוזה - טבח גאון]
* [http://www.dvo.com/recipe_pages/secrets/Mrs-_John_F-_Kennedy-s_Salad_Mimosa.php סלט מימוזה של גברת ג'ון פ. קנדי - סודות ממטבחי הבית הלבן]
* [http://www.foodrepublic.com/recipes/mad-men-recipes-crab-and-avocado-mimosa/ מימוזה של סרטנים ואבוקדו - מתכונים של Mad Men: Food Republic]

== הערות שוליים ==

קטגוריה:מאכלי גבינה
קטגוריה:מאכלי ביצים
קטגוריה:המטבח האוקראיני
קטגוריה:המטבח הרוסי
קטגוריה:המטבח הסובייטי
מנגלרגה מרצ'דור

מנגלרגה מרצ'דור הוא זן ברזילאי של סוס רכיבה. זהו גזע הסוסים הלאומי של ברזיל, שם יש יותר מחצי מיליון מהם. המנגלרגה מרצ'דור הוא בין הגזעים הרבים ביותר של סוסי רכיבה בעולם.

== מקור ==
פרנסיסקו גבריאל ג'ונקיירה (Francisco Gabriel Junqueira), הברון מאלפנאס, החל להרבות את סוסי הלוסיטנו שלו עם הסוסות בחווה שלו (שהיו בעיקר סוסי בארב וגזעים אחרים שיובאו אל ברזיל) התוצאה הייתה סוס אטרקטיבי בעל צורת הליכה חלקה ולו הברון כינה, 'נִשְׂגָּב' (Sublime).

ג'וקיירה נתן חלק מהסוסים לחברו שהייתה לו חווה בריו דה ז'ניירו. שם החווה היה מנגלרגה. בריו, אנשים הבחינו בנִשְׂגָּב והתחילו לכנות אותו 'מנגלרגים'. מרבית החוואים המעורבים בפיתוח הגזע עקבו אחר המלצות הברון לתקן את צעידתו של הזן, קשיחותו, סיבולת<nowiki/>ו, בריאותו ומזגו.

== פיצול הגזע ==
בשנת 1934 הוקמה אגודת מגדלי מנגלרגה. מייסדיו ביקשו לקבוע כיוון ברור להכלאת הגזע ולהגדיר את תפקוד הגזע ואת מאפיינים הרצויים (בעיקר הליכתו) הכלאות אלה נועדו להתאים את המנגלרגה לטופוגרפיה המקומית.

התפתחה מריבה בין אלו שרצו לשמור על המטרות המקוריות של הגזע לבין אלו המגינים על הגזע החדש שנוצר בעקבות ההכלאות. איגוד מגדלי המנגלרגה סגר את ספר ההתייחסות שלו בשנת 1943, כתשע שנים לאחר הקמתו.

ב-1948 קבוצה של מגדלים שלא הסכימו עם החלטה זו נפגשו והקימו את אגודת מנגלרגה מרצ'דור (Mangalarga Marchador) שהפכה ל-ABCCMM.

למרות שקיימים ארגוני גזע נפרדים עבור המנגלרגה והמנגלרגה מרצ'דור ולמרות שלכל אחד מהגזעים יש קו דם שונה ומבנה גוף שונה, השורשים שלהם דומים.

כדי לאחד פלגים שונים וליצר ספר הרבעה חדש, המגדלים פנו אל ג'ראלדו קרניירו, וטרינר וזואולוג, שהיה חבר ושכן של נשיא ברזיל לעתיד (באותה שנה) ז'וסלינו קוביצ'ק, שעזר לייסד איגוד גזע חדש לשימור סוס המרצ'דור המקורי.

בשנת 2017 הגזע מנה קרוב ל-540,000 ראשים בברזיל. כ-350 רשומים באיגוד גזעים בארצות הברית.

== מאפיינים ==
המנגלרגה מרצ'דור הוא גזע בינוני עם פרווה משיי שחלקו העליון של הגב בולט, חזהו עמוק, גבו באורך פרופורציונלי, חלקו האחורי שרירי ופרסותיו קשות. ראשו בצורת משולש עם פרופיל ישר, אוזניו מופנות מעט פנימה ועיניו גדולות.

הם בדרך כלל מופיעים בצבעי, אפור, מפרץ וערמון, אך הם יכולים להופיע גם בשחור, פלומינו, באקסקין, רואן ופינטו.

== גלריה ==
<gallery>
קובץ:Mangalarga Marchador1.jpg
קובץ:Cavalos Mangalarga Marchador no Haras Maria Medalha em Batatais. - panoramio (1).jpg
קובץ:Cavalos Mangalarga Marchador no Haras Maria Medalha em Batatais. - panoramio.jpg
קובץ:Mangalarga Marchador Conformação.jpg
</gallery>
==קישורים חיצוניים==

קטגוריה:גזעי סוסים
מלטיטול

מלטיטול הוא סוכר כהולי המשמש כתחליף סוכר וחומר משלשל. יש לו בין 75 ל־90 אחוז מהמתיקות של סוכרוז (סוכר שולחני הנפוץ) ותכונות כמעט זהות, למעט השחמה. הוא משמש לתחליף סוכר מכיוון שהוא חצי אנרגטי, אינו מקדם עששת, ויש לו השפעה יותר קטנה על רמת הגלוקוז בדם .

== ייצור ==
מלטיטול הוא דו סוכר המיוצר על ידי הידרוגנציה של מלטוז המתקבל מעמילן . סירופ מלטיטול, הידרוליזט של עמילן מוקשה, מיוצר על ידי הידרוגן סירופ תירס, תערובת של פחמימות המופקת מהידרוליזה של עמילן. מוצר זה מכיל בין 50% ל-80% מלטיטול במשקל. השאר הוא בעיקר סורביטול, עם כמות קטנה של חומרים אחרים הקשורים לסוכר. <ref></ref>

== מידע תזונתי ==
מלטיטול מספק בין שתיים לשלוש קלוריות לכל גרם. <ref></ref> המלטיטול אינו מושפע במידה רבה מאנזימי עיכול אנושיים והוא מותסס על ידי פלורת המעיים, וכ-15% מהמלטיטול הנבלע מופרש ללא שינוי בצואה.<ref name="oku91"></ref>

==קישורים חיצוניים==

== הערות שוליים ==

קטגוריה:ממתיקים
Texas Hold 'Em

"Texas Hold 'Em" הוא שיר של הזמרת-יוצרת האמריקאית ביונסה. השיר יצא לאור ב-11 בפברואר 2024, על ידי חברות התקליטים פארקווד אנטרטיינמנט וקולומביה רקורדס כאחד משני הסינגלים מתוך האלבום אולפן השמיני שלה, Cowboy Carter, אלבום ההמשך כמערכה השנייה ל-Renaissance שזכה לשבחים. ביונסה הכריזה על האלבום במהלך סופרבול LVIII יחד עם פרסומת בה הופיעה.

== רקע ==
ורייזון, חברת תקשורת אמריקאית רב-לאומית, שחררה טיזר קצר במהלך סופרבול LVIII, ובפרסומת הייתה ביונסה והשחקן והקומיקאי האמריקאי, טוני הייל, כשהשניים מוכרים לימונדה בדומה לאלבום האולפן השישי של ביונסה, Lemonade. טיזר נוסף שוחרר, ובו פסל סוס הכסף הנמצא בעטיפת אלבום האולפן השביעי של ביונסה, Renaissance.

במהלך הסופרבול, שוחררה פרסומת בת דקה עם טוני הייל ובה ביונסה מאתגרת את עצמה באתגר "לשבור" את "שירות האינטרנט של ורייזון 5G". בפרסומת, ביונסה מנסה "לשבור" את האינטרנט בכמה ניסיונות; מכירת לימונדה, נגינת סקסופון, השקת אוסף בובות ברבי (BarBey; ביונסה קראה לאוסף בובות הברבי שלה כך מפני זכויות יוצרים), הכרזה על מועמדותה כנשיאה וטיסה לחלל. באותו יום, ביונסה הכריזה על אלבום האולפן השמיני שלה, Cowboy Carter שעתיד לצאת לאור ב-29 במרץ 2024; יחד עם ההכרזה, ביונסה הוציאה לאור שני סינגלים הכלולים באלבום, "16 Carriages" ו-"Texas Hold 'Em".

== כתיבה ==
השיר נכתב על ידי ביונסה יחד עם אליזבת לואל בולנד, מייגן בלו ורפאל סעדיק; והפקת השיר יחד עם ביונסה, בראיין בייטס ונייתן פרארו. סוגתו של השיר הוא קאנטרי.

== ביקורת ==
Page Six ציין כי השיר דומה ל-"Daddy Lessons" מאלבום האולפן השישי של ביונסה, Lemonade משנת 2016. כריס ווילמן מ-וראייטי גם דימה שהשיר מקושר מוזיקלית ל-"Daddy Lessons".

בן סיסריו מהעיתון הניו יורק טיימס, ציין כי השיר מתחיל בצלילי רקע של גיטרה ואז עובר למעבר מוזיקת רקע. מריה שרמן מ-The San Diego Union-Tribune, תיארה את השיר, וציינה: "סוגתו של השיר היא מוזיקת קאנטרי אופטימית".

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|4
|<ref name=":0"></ref>
|}

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
|+
!אזור
!תאריך
!פורמט
!חברת תקליטים
!הערות
|-
|כלל העולם
|11 בפברואר 2024
|הורדה דיגיטלית, הזרמת מדיה
|פארקווד, קולומביה
|
|-
|איטליה
|23 בפברואר 2024
|איירפליי
|סוני מיוזיק
|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה משולשת בקנדה
קטגוריה:סינגלים בהוצאת קולומביה רקורדס
מודר יונס

מודר יונס (ערבית: مضر يونس) הוא ראש מועצת ערערה ויו"ר הוועד הארצי של ראשי הרשויות המקומיות הערביות בישראל לשעבר.
== ביוגרפיה ==
יונס נולד בשנת 1968. למד משפטים באוניברסיטה העברית ועבד כעורך דין במשרד עצמאי ביישוב.

בבחירות לראשות המועצה בשנת 2013 התמודד מול חמישה מועמדים נוספים וזכה ל-52.23% מהקולות (4,759 קולות) כשהוא מביס את מרזוק פתחי שזכה ל-2,193 קולות ואת מסרי נדים שזכה ל-1,277 קולות. החליף בתפקיד את ג'מיל מרזוק שכיהן כראש המועצה לפניו במשך שתי קדנציות.

בשנת 2018 נבחר לקדנציה שנייה לאחר שהתמודד מול שישה מתמודדים נוספים לראשות המועצה וזכה ל-31.3% מהקולות. בסיבוב שני שנערך מול עוני מרזוק ניצח יונס ברוב של 50.87%, שהם 5,351 - 183 יותר מיריבו.

במהלך כהונתו כראש מועצה וכיו"ר הוועד הארצי של ראשי הרשויות המקומיות הערביות בישראל, נחשב לדמות פרגמטית ופעל להסדרת הבניה הבלתי חוקית בערערה ובחברה הערבית בכלל. מהלכים אלו התקשו להתקדם לאור עצירת התקציבים לרשויות הערביות מצד ממשלת ישראל ה-37, ויונס היה בין מובילי מאבק הרשויות הערביות בנושא.

יונס הוא גם חבר הוועד המנהל של עמותת אינג'אז לפיתוח מקצועיות וחדשנות ברשויות המקומיות הערביות מבית ועד ראשי הרשויות הערביות.

בשנת 2019 נבחר לאחד מ-100 המשפיעים של דה מארקר, ובשנת 2022 נבחר לרשימה פעם נוספת. בשנת 2023 נבחר לאחד ממאה המשפיעים של כלכליסט.

== חיים אישיים ==
יונס נשוי ואב לשלושה.

בעל תואר במשפטים מהאוניברסיטה העברית בירושלים.

==קישורים חיצוניים==

* 
* 
* [https://100-2020.webflow.io/2023/32 מודר יונס] בפרויקט 100 המשפיעים לשנת 2023 של כלכליסט

==הערות שוליים==

קטגוריה:עורכי דין ערבים ישראלים
קטגוריה:בוגרי האוניברסיטה העברית בירושלים: משפטים
קטגוריה:ערערה: אישים
קטגוריה:ראשי מועצות מקומיות בישראל
קטגוריה:ילידי 1968
דיואי אלבינסון

דיואי אלבינסון (באנגלית: Dewey Albinson; 9 במרץ 1898–1971) היה אמן אמריקאי. <ref></ref>
מכרה בצפון מינסוטה, 1933

=== ראשית חייו ===
אלבינסון היה בן להורים מהגרים שוודים.<ref name=":0"></ref>

הוא למד בבית הספר לאמנות במיניאפוליס ב-1919, ובליגת הסטודנטים לאמנות. הוא חי בצרפת מ-1923 עד 1925.

=== קריירה ===
הוא היה המנהל והמורה בבית הספר סנט פול לאמנות, מ-1926 עד 1929. מ-1929 עד 1931, הוא חי באיטליה, ולאחר מכן עבר לניו יורק ב-1932.

בשנת 1933, הוא עבד עבור פרויקט יצירות אמנות הציבוריות, ובשנת 1934 הוצג ציורו "מכרה בצפון מינסוטה" בגלריה לאמנות קורקורן, ונדד למקומות נוספים. <ref></ref> הוא היה מנהל פרויקט של מחלקת החינוך של מדינת מינסוטה, מ-1935 עד 1937. הוא צייר ציורי קיר לסניפי דואר בקלוקט, מינסוטה ובמרקט, מישיגן.

הוא היה נשיא איגוד האמנות של מינסוטה, מ-1937 עד 1938.<ref></ref> מ-1939 עד 1941 הוא חי בקוויבק.<ref name=":0" /> לאחר שחזר למינסוטה, הוא עבר לסטוקטון, ניו ג'רזי, ולבסוף ל־Jalisco, במקסיקו ב-1953.

עבודתו נמצאת במוזיאון לאמנות אמריקאית של סמיתסוניאן, <ref></ref> במוזיאון לאמנות בסן דייגו, במכון לאמנות של מיניאפוליס, במוזיאון לאמנות של אוניברסיטת מישיגן, <ref></ref> ובמוזיאון לאמנות של פרדריק אר וייסמן.<ref></ref>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1898
קטגוריה:אמריקאים שנפטרו ב-1971
רוסולי

במטבח הפיני, רוסולי (בפינית: Rosolli) הוא סלט הנאכל בעיקר כתוספת קרה למנה, במיוחד כחלק מארוחת חג המולד הפינית המסורתית.

== סקירה כללית ==
רוסולי בחזית עם לאסימסטארין סילי ("הרינג מנפחי זכוכית", הרינג כבוש עם פרוסות בצל וגזר) וברקע בשר חזיר לחג המולד.
רוסולי עשוי מירקות שורש מבושלים, חתוכים לקוביות, במיוחד סלק, גזר ותפוחי אדמה, לעיתים קרובות בשילוב עם מלפפון חמוץ אחד או יותר (בחומץ או במלח), בצל חי ותפוח. וריאציות עשויות לכלול גם מרכיבים נוספים כגון דג מלוח או ביצה מבושלת, ובמקרה זה סביר להניח שהסלט מוגש כמנה ראשונה (מתאבן) ולא כתוספת למנה עיקרית.

רוסולי מוגש לעיתים קרובות עם רוטב עשוי קצפת או מוצר שמנת חמוצה הזמין בפינלנד בשם kermaviili (בהיותו סוג של וילי (כמו יוגורט או קפיר) עשוי משמנת חמוצה, מרוכז בחומץ או בנוזל הכבישה של הסלק, שגם צובע את השמנת לורוד.

מנות דומות נמצאות ברחבי צפון אירופה, מארצות השפלה ברחבי סקנדינביה ועד רוסיה. במיוחד הוינגרט הרוסי דומה מאוד לרוסולי הפיני.

== אטימולוגיה ==
לפי כמה מקורות, המילה רוסולי מגיעה מהמילה הרוסית rassol, שמשמעותה מי מלח, אם כי לא ידוע כיצד זה הגיע למנה המדוברת.<ref></ref> במערב פינלנד משתמשים באופן מסורתי במונחים חלופיים כמו punainen salaatti (מילולית "סלט אדום", בתרגום דיאלקטי) או sinsalla (כנראה מהמילה השוודית sillsallad, עבור "סלט הרינג").

== ראו גם==
* וינגרט (סלט)
* סלט הרינג

== קישורים חיצוניים ==

* [https://finland.fi/life-society/finnish-recipes/ מתכון לרוסולי]
== הערות שוליים ==

קטגוריה:מאכלי חג המולד
קטגוריה:סלטים
קטגוריה:המטבח הפיני
יז'י רדזיוויל

יֶזִ'י רַדְזִיוִיל (בפולנית: Jerzy Radziwiłł, בליטאית: Jurgis Radvila; ) המכונה הרקולס היה אציל פולני.

הוא היה (בפולנית Podczaszy) של ליטא מ-1510, וויבוד של מ-1510, הטמאן של ליטא ב-1521 של טרקאי מ-1522, שליט מבצר של וילנה מ-1527, מ-1528, מ-1531, של גרודנו, נאמיסטניק של וילנה, מיישגולה, מרצ'ק, אוטנה, לידא, בייליצה וקרינקי. הוא היה האב המייסד של ענף בירז'- (הידוע גם כענף הפרוטסטנטי) של משפחת רדזיוויל.

הוא נודע בזכות הישגיו הצבאיים וכפוליטיקאי מוכשר. הוא השתתף בעימותים הצבאיים השונים נגד נסיכות מוסקבה, הקוזאקים והטטרים. לאחר שהשיג כ-30 ניצחונות צבאיים, הוא מכונה הרקולס הליטאי.

בשנת 1526 כחבר ב הוא עתר ללא הצלחה ל זיגמונט הראשון "הזקן" לחידוש תחת שלטונו של בנו של זיגימונד הזקן, זיגמונט השני אוגוסט. בשנות ה-30 של המאה ה-15, כשהוא פועל יחד עם אחיו , הוא היה בשליטה כמעט מוחלטת בענייניה הפנימיים של ליטא.

כבן למשפחת רדזיוויל רבת ההשפעה, יז'י פעל להגדלת האחוזה המשפחתית. עם מותו ירש אותו בנו היחיד מיקולאי "האדום" רדזיוויל. היו לו שתי בנות, מהן הפכה הצעירה בהן לפילגש ולימים המלכה של מלך פולין ולדוכס הגדול של ליטא זיגמונט השני אוגוסט, מה שחיזק מאוד את מעמדה של משפחת רדזיוויל בפולין ובליטא.

==נישואים וצאצאים==
הוא התחתן עם ברברה קיסקה. נולדו להם שלושה ילדים:
* מיקולאי "האדום" רדזיוויל (1512–1584), שלימים הפך להיטמאן הגדול של ליטא, היה נשוי לקטרזינה טומיצקה
* אנה אלז'בייטה רדזיוויל (1518–1558), נישאה לסיימון הולזנסקי דוברוביץ'. (נפטר ב-1550) ב-1548
* (1520–1551), נישאה ל, ולאחר מותו ב-1547 נישאה בחשאי למלך פולין זיגמונט השני אוגוסט והוכתרה כבת זוגו המלכה בשנה שלאחר מכן, למרות מחאות הסיים והסנאט.

==קישורים חיצוניים==

==ביאורים==

יזי'
קטגוריה:אצולה פולנית
קטגוריה:ילידי 1480
קטגוריה:נפטרים ב-1541
היחידה המבצעית של שירות הביטחון הכללי

היחידה המבצעית של שירות הביטחון הכללי היא יחידה מיוחדת בשירות הביטחון הכללי שמורכבת מלוחמים המומחים בפעילות חשאית ובמיוחד בלוחמה בטרור ובאיסוף מודיעין בשטח עוין. היחידה מבצעת משימות כגון איסוף מודיעין ואבטחת סוכני שב"כ בשטח עוין ולוקחת גם חלק בסיכול פיגועים.

מוטו היחידה הוא משפט מהנסיך הקטן: .<ref name=":0"></ref>

באתר שירות הביטחון הכללי נכתב בתיאור התפקיד:

הדרישות לתפקיד הן שירות קרבי מלא בצה"ל עם רקע פיקודי. מי שמתקבל חותם על שירות לחמש שנים ואחריו יש אפשרות לקבל קביעות ולהמשיך ביחידה ובשירות. היחידה משתפת פעולה עם הימ"מ, היחידה הלאומית ללוחמה בטרור של משטרת ישראל.

== היסטוריה ==
לוחמי היחידה נחשפו לראשונה בינואר 2016 כשפעלו יחד עם הימ"מ במרדף אחרי המחבל הערבי-ישראלי שביצע את הפיגוע בתל אביב. הוא אותר בערערה ונהרג בפעולה משותפת עם הימ"מ. במרץ אותה שנה נהרג לוחם היחידה אמיר מימוני בתאונה מבצעית ברצועת עזה.<ref></ref>

=== מלחמת חרבות ברזל ===
ב-7 באוקטובר 2023, עם פרוץ מתקפת הפתע על יישובי עוטף עזה והנגב המערבי הוקפצו צוותים של היחידה לאזור ונלחמו בקרבות קשים אל מול מחבלי חמאס. במהלך המתקפה נהרגו כתשעה מלוחמי היחידה.<ref></ref> בהם סגן מפקד היחידה יוסי טהר שתמונתו אסורה לפרסום.<ref name=":0" />

במבצע ראשית האור בתחילת מלחמת חרבות ברזל (2023), הובילו לוחמי היחידה את פעולת חילוצה של החיילת אורי מגידיש.<ref></ref>
לוחמי היחידה הובילו גם את מבצע יד זהב ב-12 בפברואר 2024, ביחד עם הימ"מ וצה"ל, בו שוחררו שני חטופים שהוחזקו ברפיח. ב-17 במאי 2024 הותר לפרסום שבמבצע משותף של צה"ל והשב"כ, היחידה המבצעית ויחידות מיוחדות של צה"ל חילצו והשיבו 3 גופות של ישראלים שנחטפו ב-7 באוקטובר ונרצחו על ידי המחבלים.

לוחמי היחידה יזמו והובילו יחד עם הימ"מ גם את מבצע ארנון, שנערך ב-8 ביוני 2024 ובו שוחררו ארבעה חטופים ישראלים, אשר נחטפו בטבח בפסטיבל נובה.

== ראו גם ==
* צוות טקילה
* ימ"מ
* לוחמה בטרור

== קישורים חיצוניים ==
* 
* 
* 
* 

== הערות שוליים ==

קטגוריה:שירות הביטחון הכללי
קטגוריה:ישראל: לחימה בטרור
סלצ'יפפה

סַלְצִ'יפַּפָּה או סלצ'יפפס (בספרדית: Salchipapa או Salchipapas) היא מנת מזון מהיר דרום אמריקאית הנצרכת בדרך כלל כאוכל רחוב.

== מאפיינים ==
המנה המורכבת בדרך כלל מנקניקיות בקר דקות פרוסות במחבת וטוגנים, אלה מעורבבים יחד עם קולסלאו מלוח כתוספת. שם המנה הוא הלחם בסיסים של המילים הספרדיות salchicha (נקניק) ופפה (תפוח אדמה). המנה מוגשת עם רטבים שונים, כמו קטשופ וממרח חרדל, קרמה דה אסיטונה (רוטב זיתים), יחד עם אג'י או פלפל צ'ילי. לפעמים מוסיפים ביצה מטוגנת או גבינה מעל. אפשר להגיש גם עם עגבנייה וחסה, ומדי פעם המנה מעוטרת באורגנו.

== היסטוריה ==
צריכת הסלצ'יפפה התרחבה מעבר ל[[פרו, והמתכון שלה אומץ על ידי מטבחים לטינו-אמריקאים שונים.]]
הסלצ'יפפה הומצא כמאכל רחוב בלימה, פרו. עם השנים, המאכל התרחב גם למקומות אחרים בפרו.<ref></ref> באמריקה הלטינית, הפופולריות של המנה התרחבה מעבר למטבח הפרואני, וכיום היא אופיינית גם למטבח הקולומביאני ולמטבח הבוליביאני. המנה נמכרת גם ברחובות ובשווקים של ארגנטינה ואקוודור.<ref></ref> <ref></ref>

מגוון המנה ממשיך להתרחב עקב ההגירה הבוליביאנית לארגנטינה והמסעדות הקולומביאניות והפרואניות בארצות הברית ובצ'ילה.<ref></ref> ישנה גרסה המכונה צ'וריפפס (העשויה עם צ'וריסו במקום נקניק). ניתן למצוא את המאכל גם במקסיקו.<ref></ref> הוא גם דומה מאוד לאוכל הרחוב המקסיקני-אמריקאי המכונה "טוגני קרנה אסאדה".

== גלריה ==
<gallery mode="packed">
קובץ:Salchipapas_fashion.jpg|טקסט=Some restaurants modify the salchipapa recipe to refine the traditional street food.|יש מסעדות שמשנות את מתכון הסלצ'יפפה כדי לחדד את אוכל הרחוב המסורתי.
קובץ:Venta_de_salchipapas_peruanas.jpg|טקסט=Salchipapa consumption remains strong in the urban sectors of Lima.|צריכת סלצ'יפפה נשארה חזקה במגזרים העירוניים של לימה.
קובץ:Salchipapas_Plaza_de_Armas.jpg|טקסט=The salchipapas' high caloric content is a concern for advocates of public health.|תכולת הקלוריות הגבוהה של הסלצ'יפפס היא דאגה לתומכי בריאות הציבור.
</gallery>

== לקריאה נוספת ==
* סלצ'יצ'ון
* ג'אנק פוד
* רשימה של מנות פרואניות
* רשימת מנות נקניקיות
* נקניקיית קארי

== ביבליוגרפיה ==
* 

== קישורים חיצוניים ==

== הערות שוליים ==

קטגוריה:אוכל רחוב
קטגוריה:המטבח הפרואני
קטגוריה:מאכלי תפוח אדמה
קטגוריה:אמריקה הלטינית: מטבחים
קטגוריה:מזון מהיר
לשחרר את הדב

לשחרר את הדב הוא פודקאסט ישראלי בהגשת הקומיקאים דב נבון ונדב פרישמן.

== היסטוריה ==
הפודקאסט החל את שידוריו בספטמבר 2020 (תקופת הקורונה), והשבתת עולם התרבות שבאה בעקבותיה. הפודקאסט מתנהל בפורמט לפיו דב נבון "מגיע לטיפול" אצל נדב פרישמן, חברו ואחד מיוצרי הסדרה קופה ראשית (יחד עם יניב זוהר), בה משתתף דב נבון. בכל שבוע מגיע אורח אחר מתחום התרבות והאמנות, לרוב קומיקאים או שחקנים קומיים. חלק מהאורחים מגיעים בתדירות משתנה וחוזרת להתארח בפודקאסט, כגון ליאור אשכנזי, יוסי מרשק, דניאל חן, נועה קולר, קרן מור, רודי סעדה ועוד. הפודקאסט מתנהל כשיחה חברית ועקיצות הדדיות בין המנחים לבין האורח.

הפודקאסט מוקלט ומשודר במסגרת בית הפודיום.

בשנת 2021 זכה במקום השלישי בקטגוריית הפודקאסט הקומי של השנה של גיקטיים. שנה לאחר מכן, זכה במקום הראשון. בשנת 2024 זכה שוב במקום הראשון.

הפודקאסט נמצא בקביעות ברשימת הפודקאסטים המואזנים ביותר בישראל.

== קישורים חיצוניים ==
* 

*
*
* 

== הערות שוליים ==

קטגוריה:פודקאסטים ישראליים
האסון באגם ניוס

ב-21 באוגוסט 1986, אירעה התפרצות מימית באגם ניוס שבצפון מערב קמרון נהרגו בחנק 1,746 בני אדם וכן אלפי בעלי חיים.<ref></ref>

ההתפרצות גרמה לשחרור פתאומי של לפחות כ־100,000-300,000 טון של פחמן דו-חמצני (CO<sub>2</sub>), על פי ההערכות הנמוכות.<ref></ref> ענן הגז עלה במהירות של כמעט 100 קמ"ש ולאחר מכן, עקב היותו כבד מהאוויר, ירד על הכפרים הסמוכים, וחנק למוות אנשים ובעלי חיים בטווח של עד 25 ק"מ מהאגם.<ref name="SDSU"></ref>

מאז הותקנה באגם מערכת הסרת גז, במטרה להפחית את ריכוז ה-CO<sub>2</sub> במים ולפיכך את הסיכון להתפרצויות נוספות. יחד עם אסון אגם מונון שנתיים קודם לכן, מדובר באחת משתי התפרצויות המימיות שתועדו בהיסטוריה.<ref>Ohba, Takeshi, et al. "A Depression Containing CO2-Enriched Water at the Bottom of Lake Monoun, Cameroon, and Implications for the 1984 Limnic Eruption." Frontiers in Earth Science, vol. 10, May 2022, p. 766791. DOI.org (Crossref), https://doi.org/10.3389/feart.2022.766791.</ref>
בקר שנחנק מפחמן דו-חמצני מאגם ניוס]]
האסון הפנה את תשומת לב הקהילה המדעית לאגמים בהם כלוא מצבור של פחמן דו-חמצני. עד כה ידועים שני אגמים נוספים המסכנים את החיים שסביבתם: אגם מונון (Monoun) הנמצא כ-100 ק"מ דרום מזרחית לאגם ניוס וגרם גם הוא למותם של 37 איש מחנק ב-15 באוגוסט 1984, ואגם קיוו (Kivu) שבין הרפובליקה הדמוקרטית של קונגו לרואנדה, המכיל בנוסף לפחמן גם גז מתאן.

== הסרת גז ==
היקף האסון הוביל למחקר רב כיצד ניתן למנוע הישנות.<ref></ref> כמה חוקרים הציעו להתקין עמודי הסרת גז מרפסודות באמצע האגם.<ref></ref><ref></ref> העיקרון הוא לפרוק לאט את ה-CO<sub>2</sub> על ידי הרמת מים רוויים בכבדות מקרקעית האגם דרך צינור, בתחילה באמצעות משאבה, אך רק עד ששחרור הגז בתוך הצינור מעלה באופן טבעי את עמוד המים המבעבעים, מה שמגדיר תהליך המקיים את עצמו.<ref name="Halbwachs-Grangeon-etal-c2001">
</ref>

החל משנת 1995, נערכו בהצלחה מחקרי היתכנות, וצינור הסרת הגז הקבוע הראשון הותקן באגם ניוס ב-2001. שני צינורות נוספים הותקנו בשנת 2011.<ref name="Halbwachs-Grangeon-etal-c2001" /><ref></ref> בשנת 2019 נקבע כי הסרת הגז הגיעה למצב יציב למעשה וכי אחד מהצינורות המותקנים יוכל לקיים את תהליך הסרת הגז בעצמו בעתיד, תוך שמירה על ה־CO<sub>2</sub> ברמה בטוחה ללא צורך בהתערבות כוח חיצוני.<ref name="HalbwachsSabroux2020"></ref>

== קישורים חיצוניים ==
* [https://www.google.com/maps/place/Subum,+Cameroon/@6.4832826,10.259916,76622m/data=!3m2!1e3!4b1!4m5!3m4!1s0x1058ba88cbf8cb81:0xca8e2c82cd7e8b0b!8m2!3d6.483333!4d10.4?hl=en תצוגת Google Earth של האזור סביב אגם ניוס]

== הערות שוליים ==

קטגוריה:קמרון: היסטוריה
קטגוריה:אסונות טבע
ניוס
קטגוריה:1986
הר ארטוס

הר ארטוס (בטורקית: Çadır Dağı; בארמנית: Արտոս; בכורדית: Çiyayê Artosê) הוא הר בהרי הטאורוס, בנפת ואן שבמחוז מזרח אנטוליה במזרח טורקיה. גובהו 3,550 מטרים מעל פני הים.

ההר ממוקם כ־8 קילומטרים מדרום לימת ואן וכ־30 קילומטרים מדרום־מערב לעיר ואן.

בעבר חי באזור ההר מגוון רב של חיות. כיום עדיין חיים בו דובים, חוגלות, ארנבים וזאבים. בנוסף, בהר חיים כ־200 מיני פרפרים<ref name="van.ktb.gov.tr"></ref>.

בהר מרבצי עופרת וגופרית.

== קישורים חיצוניים ==

== הערות שוליים ==

ארטוס
סיסמת החות'ים

דגל ה[[חות'ים, עליו מופיע הסיסמה]]
הצעקה (בערבית: الصرخة, א-צרח'ה) היא סיסמת תנועת החות'ים (שנקראת רשמית "אנסאר אללה"), ארגון טרור שיעי בתימן. הסיסמה, שנהגתה על ידי מייסד התנועה חוסיין בדר א-דין אל-חות'י, היא "אללה אכבר, מוות לאמריקה, מוות לישראל, קללה על היהודים, ניצחון לאסלאם" (בערבית: "الله أكبر, الموت لأمريكا, الموت لإسرائيل, اللعنة علی اليهود, النصر للإسلام"). הסיסמה מופיעה לעיתים קרובות על דגל מלבני לבן בעל מסגרת ירוקה, כאשר התכביר והמילים "ניצחון לאסלאם" מופיעות בירוק ואילו המילים "מוות לאמריקה", "מוות לישראל" ו"קללה על היהודים" מופיעות באדום.

== רקע ==
הסיסמה, המבוססת על סיסמה מאיראן המהפכנית,<ref></ref> לא הייתה קשורה במקור לתנועת החות'ים ומקורה המדויק שנוי במחלוקת. חלק מהמקורות מציינים כי מייסד התנועה חוסיין בדר א-דין אל-חות'י השתמש בה לאחר שראה צילומים של צעיר פלסטיני גוסס בזרועות אביו במהלך האינתיפאדה השנייה בשנת 2000.<ref name="simple"></ref> אל־חות'י ציין במהלך דרשה בינואר 2002 כי הוא כלל יהודים בסיסמה מפני ש"הם אלו שמניעים את העולם הזה".<ref></ref>

לאחר הכרזת המלחמה של החות'ים על ישראל באוקטובר 2023 בעקבות מלחמת חרבות ברזל נצפו במקרים שונים דגלים פלסטיניים לצד דגלים הנושאים את הסיסמה ודגל תימן.<ref></ref><ref></ref><ref></ref><ref></ref><ref></ref><ref></ref>

== גלריה ==
<gallery>
קובץ:Huthi-Logo.JPG|בניין בדמאר הנושא דגל עם סיסמת החות'ים
קובץ:Houthis_protest_against_airstrikes_1.png|מפגינים בצנעא עם שלטים הנושאים את סיסמת החות'ים
</gallery>

== ראו גם ==
* דגל תימן
* סמל תימן
* הדגל הפלסטיני
* אנטישמיות בתימן
* תכביר
* מוות לאמריקה
* קריאות להשמדת ישראל
* סורת א-נצר

== הערות שוליים ==

קטגוריה:סיסמאות
קטגוריה:ביטויים פוליטיים
קטגוריה:תימן: סמלים לאומיים
קטגוריה:חות'ים
קטגוריה:אסיה: דגלים
קטגוריה:קללות
קטגוריה:מילים וביטויים בערבית
קטגוריה:תימן: אנטישמיות
קטגוריה:התנגדות לציונות
קטגוריה:אנטי אמריקניזם
שנהב צדוק

שנהב צדוק (נולדה ב-18 ביולי 1977) היא שחקנית ישראלית. למדה משחק בבית צבי שלוש שנים ובוגרת מחזור מ"ג – 2005. התחילה את דרכה על הבמה כרקדנית מגיל 8 עד 18 היא הופיעה על במות כרקדנית. אחרי הצבא עבדה בצוות בידור במלון באילת. יש לה ניסיון גם בהפקות מיוזמות אישיות כמפיקה ובמאית ובהפקות.<ref name=":1"></ref> בשנת 2001 הייתה מועמדת להיות מנחה בערוץ הילדים בתחרות שנערכה לבחירת מנחה אך לבסוף לא זכתה.<ref name=":1" />

== קריירת משחק ==
בשנת 2004 שיחקה בסדרת הדרמה "אהבה זה כואב" ששודרה בערוץ עשר, בתפקיד אלמוגית, האקסית של אורן (אסי כהן). באותה השנה גילמה את איה בסדרת הדרמה "שבתות וחגים".

בשנת 2006 כיכבה בתפקיד ראשי בסדרת הדרמה ששודרה בערוץ 24 "ילדות רעות" בתור הילה לוי. היא שרה את שיר הנושא של הסדרה עם אליענה בקייר, קרן ברגר, ולימור אטיאס שאיתם היא גם משחקת בסדרה. הסדרה עוקבת אחר להקת בנות מדימונה הנקראת "ילדות רעות", שזכתה בתחרות מוזיקה עירונית, ואחר מהלכיהן של חברות הלהקה לפיתוח הקריירה המוזיקלית שלהן בתל אביב.

בשנת 2007 התארחה בעונה הראשונה של הסדרה הקומית של נאור ציון שנקראת "החברים של נאור" ושיחקה את סוהיר. באותה השנה השתתפה בעונה השנייה של הטלנובלה של HOT "האלופה" בתור מיטל אוגנסיאן / סימה בוחבוט במקום לירז צ'רכי. <ref></ref>

בשנת 2008 גילמה את מירב בסרט "לא יודעת איך".

בשנת 2009 השתתפה בקליפ של איל גולן בשיר "על חבל דק".

בשנת 2014 השתתפה בסדרת הדרמה של HOT "מתים לרגע" בתור וורדה.

בשנת 2016 שיחקה בסרט "מלאך של אמא" גילמה את דמותה של נירית שגיא.

השתתפה בכמה פרסומות בניהם: בנק הפועלים, NAA – Naor Artists Agency סוכנות נאור, פנדה.

בתיאטרון

השתתפה בהצגת הילדים "בעקבות המכבים".<ref></ref>

בעבר ביימה את המחזמר "קזבלן".<ref name=":0"></ref>

שיחקה בהצגה "מרקו".<ref></ref>

== חיים אישיים ==
צדוק ניהלה מערכת יחסים עם אביב בן ישי, הכוריאוגרף של נולד לרקוד, שאיתו התגוררה ועבדה בבאר שבע.<ref name=":0" />

== קישורים חיצוניים ==

* [https://www.beit-zvi.com/?pg=card&CategoryID=9&CID=52&CusID=5704 שנהב צדוק], בית צבי
* 
* 
* [https://www.taasiya.co.il/friends/10218/ שנהב צדוק], כתבה באתר התעשייה
* 

== הערות שוליים ==
יאיא קונה

יאיא קונה (בצרפתית: Yaya Kone; נולד ב-28 בנובמבר 1998) הוא כדורגלן איבוארי המשחק בעמדת הקיצוני באוג'דה.

==קריירה==
קונה התחיל לשחק כדורגל בקבוצת הכדורגל דנגלה המקומית. בגיל 17 הצטרף ללובי סטארס מליגת העל הניגרית. ב-11 באפריל 2016 ערך את הופעת הבכורה שלו בקבוצה בהפסד 1-0 לאביה ואריורס. ב-18 בספטמבר הבקיע צמד בניצחון 1-2 נגד איפנאיי אובה.

בינואר חתם באיפנאיי אובה במדיה שיחק שנה וחצי ולאחר מכן חזר ללובי סטארס עמה שיחק בליגת האלופות האפריקאית שמונה משחקים וכבש שער אחד.

בקיץ חתם בהפועל רעננה מליגת העל. ב-2 בנובמבר ערך את הופעת הבכורה שלו בקבוצה בהפסד 2-0 למכבי תל אביב. ב-20 בדצמבר 2019 הבקיע את שערו היחיד בקבוצה בניצחון 1-4 נגד מכבי קריית מלאכי במסגרת גביע המדינה. בינואר שוחרר מהמועדון.

בתחילת אוקטובר חתם בערער הסעודית אך כעבור כשבועיים שוחרר מהקבוצה וחתם בגזלק אז'אקסיו הצרפתית.

ב-27 ביולי 2023 חתם באוג'דה מליגת העל המרוקאית.

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני הפועל רעננה
קטגוריה:כדורגלני גזלק אז'אקסיו
קטגוריה:כדורגלנים זרים בישראל
קטגוריה:ספורטאים איבוארים בישראל
קטגוריה:ספורטאים זרים בערב הסעודית
קטגוריה:ספורטאים איבוארים בצרפת
קטגוריה:ספורטאים זרים במרוקו
קטגוריה:איבוארים שנולדו ב-1998
שייטת אוניות המערכה השמינית (בריטניה)

אה"מ אלביון, אוניית הדגל הראשונה של השייטת]]
שייטת אוניות המערכה השמינית הייתה שייטת של הצי המלכותי הבריטי שהורכבה לפני מלחמת העולם הראשונה; מאוחר יותר היא הוקצתה לצי השלישי. השייטת כללה אוניות מערכה פרה-דרדנוט. היא התקיימה מ-1912 עד 1914.

== היסטוריה ==
השייטת הוקמה בדצמבר 1912. בדצמבר 1913 היא הוקצתה לצי השלישי ובאוגוסט 1914 היא התבססה בבסיס הצי בדבונפורט. הצי השלישי כלל את שייטות אוניות המערכה ה-7 וה-8, והורכבה מאוניות המערכה והסיירות העתיקות ביותר של הצי המלכותי.

== מפקדים ==
{| class="wikitable"
!
! דרגה
! דגל
! שם
! תקופה
|-
| colspan="5" align="center" style="background:#dcdcfe;" | פיקוד אדמירל משנה, שייטת אוניות המערכה השמינית
|-
| 1
| אדמירל משנה
|25x25 פיקסלים
| רוברט הורנבי
| 1912 - יולי 1914
|-
| 2
| אדמירל משנה
|25x25 פיקסלים
| הנרי לופטוס טוטנהאם
| 13 ביולי, - 27 ביולי 1914
|-
|}

קטגוריה:הצי המלכותי הבריטי
אנה בוגיגיאן

אנה בוגיגיאן (באנגלית: Anna Boghiguian; ערבית: آنا بوجيجيان; נולדה ב-1946) היא אמנית עכשוויות מצרית-קנדית ממוצא ארמני. בעבודתה היא עוסקת במשמעות הפוליטית וההשפעה העולמית של אירועים ותהליכים היסטוריים שונים: המהפכה הצרפתית, הגירה, אי-שוויון כלכלי והמורשת הקולוניאלית. חלק מיצירותיה הם מיצבים עצומים של חדרים מלאים בדמויות מצוירות.<ref></ref><ref name=":1"></ref>

== שנותיה הראשונות ==
בוגיגיאן נולדה בקהיר, מצרים, בשנת 1946 למשפחה ממוצא ארמני. היא למדה מדעי המדינה והחברה באוניברסיטה האמריקאית בקהיר, מצרים, והיא בעלת תואר BFA באמנויות ומוזיקה מאוניברסיטת קונקורדיה במונטריאול (Concordia University in Montreal), קנדה.<ref name=":0"></ref>

== קריירה ==
מתחילת שנות ה-70, בוגיגיאן היא אמנית נודדת, שנעה ללא הרף בין ערים שונות על פני הגלובוס, וחוויותיה ממבט של נוודת מתורגמים לציור, קולאז'ים ומיצבים.

== תערוכות ==
עבודותיה של בוגיגיאן הוצגו בכמה תערוכות יחיד ותערוכות קבוצתיות.

=== תערוכות יחיד ===
* 1991 – גן עדן אבוד, גלריית Dare-Dare, מונטראול, קנדה<ref name=":2"></ref>
* 1992 – מדמויות שעווה לאגדות הודיות, גלריה Mashrabiya, קהיר, מצרים<ref name=":2" />
* 1996 – ציורים על קונסטנטין קוואפי, Espace Karim Francis, קהיר, מצרים<ref name=":2" />
* 2018 – Museum der Moderne Salzburg, זלצבורג, אוסטריה<ref name=":0" />
* 2019 – Tate St Ives, קורנוול, אנגליה<ref name=":0" />
* 2020 – SMAK, גנט, בלגיה<ref name=":0" />
* 2022 – Period of Change, גלריית Kunsthaus Bregenz, ברגנץ, אוסטריה<ref></ref>
* 2023 – Time of Change, גלריית The Power Plant, טורונטו, קנדה<ref name=":1" />

=== תערוכות קבוצתיות ===
* 2017 – MOMA, ניו יורק, ארצות הברית<ref></ref>
* 2019 – Castello di Rivoli, טורינו, איטליה<ref name=":0" />
* 2020 – הביאנלה ה-22, סידני, אוסטרליה<ref name=":0" />

=== פרסים והוקרה ===
* 2015 – פרס אריה הזהב על הביתן הארמני שלה בביאנלה בוונציה<ref name=":1" />
* 2023 – פרס וולפגנג האן לשנת 2024<ref></ref>

== קישורים חיצוניים ==

* [https://www.kunsthaus-bregenz.at/en/exhibitions/anna-boghiguian סרטון על עבודה של אנה בוגיגיאן] - גלריית The Power Plant, בטורונטו, קנדה
* [https://www.youtube.com/watch?v=PQGlx4cR8DA&ab_channel=KunsthausBregenz סרטון על התערוכה - Period of Change] - גלריית Kunsthaus Bregenz, בברגנץ, אוסטריה

== הערות שוליים ==

קטגוריה:אמנים קנדים
קטגוריה:אמנים מצרים
קטגוריה:מצרים שנולדו ב-1946
שייטת אוניות המערכה התשיעית (בריטניה)

שייטת אוניות המערכה התשיעית הייתה שייטת קצרת מועד של הצי המלכותי הבריטי המורכבת מספינות אוניות מערכה שהשתייכו ל"גרנד פליט" ("הצי הגדול"). 

== היסטוריה ==
שייטת אוניות המערכה התשיעית הוקמה בגרימסבי ב-27 ביולי 1914, וכללה מספר אוניות מערכה פרה-דרדנוט ישנות יותר מסדרת מג'סטיק. אלה כללו:

* אה"מ הניבאל
* אה"מ מגניפיסנט
* אה"מ מארס
* אה"מ ויקטוריוס

בשל גילם והתיישנותם של כלי השיט המרכיבים אותה, ב-7 באוגוסט 1914 פורקה שייטת אוניות המערכה התשיעית והאוניות הוקצו לתפקידי ספינות שמירה.

קטגוריה:הצי המלכותי הבריטי
יאנוח (צור)

יאנוח (בערבית: يانوح) הוא כפר לבנוני שיעי בנפת צור, במחוז דרום לבנון, כארבעה ק"מ מזרחית לצור, כק"מ מזרחית ל, מדרום למערכה ומצפון ל.

== אטימולוגיה ==
על פי המחקר, מקורם של תושבי יאנוח שבנפת צור הוא מהכפר שבמחוז הר הלבנון, נפת גְ'בּייל, והם אלו שהביאו עמם את השם.<ref>אין פרטים על אודות מועד ונסיבות עזיבת הצפון והירידה דרומה</ref> מקור השם הוא מילה שמית שנגזרה מהשרש YNO, שמשמעותו מנוחה, הרגעה וכן: שקט. שם זהה מוזכר, לדעת החוקרים, במקרא, בתיאור גבולות נחלת שבט אפרים: , וכן גם: .<ref name=":0"></ref>

== גאוגרפיה ונתונים ==
הכפר יאנוח בנוי על רכס בגובה ממוצע של כ-210 מ' מעל פני הים. שטח הכפר הוא כ-300 דונם שרובם חקלאיים על מורדות הרכס ובוואדיות הסמוכים. בין הגידולים העיקריים: דגנים, ירקות ופרי הדר.<ref name=":0" />

== אוכלוסייה ==
מספר תושביה הרשומים ביאנוח הוא כ-1,200 איש, מתוך כ-400 הם בעלי זכות בחירה לפרלמנט הלבנוני.<ref name=":0" />

המשפחות הגדולות הן: גָ'אבֶּר (جابر) וחיידַר (حيدر) – שקרוביהם נמצאים ביאנוח הצפונית, ו-סָלָאמי (سلامي).<ref name=":0" />

== חינוך ==
ביאנוח פועלים שני בתי ספר: בית ספר יסודי ובית ספר תיכון.

== הערות שוליים ==

קטגוריה:מחוז דרום לבנון: יישובים